open-index/open-wikipedia-markdown huggingface dataset:
Källtorpssjön

**Dammtorpssjön** er en innsjø i den sørlige delen av Nacka kommune, og innenfor Nackareservatet, i landskapet Södermanland i Sverige.

Källtorpssjön er en såkalt sprekkedalssjø som strekker seg ca 1,5 km i øst-vestlig retning. Innsjøen dreneres via Dammtorpssjön og Nacka ström til Järlasjön. Ältavägen passerer gjennom innsjøens nedslagsfelt.

Innsjøen benyttes gjerne for fiske av edelfisk som er av de artene som er satt ut i innsjøen. Fram til 1980-tallet, da sjøen ble rammet av krepsepest, kunne man også fiske etter kreps her. 

Källtorpssjön er en populær badesjø, og vannkvaliteten for bading er god. Ved innsjøen ligger et av Stockholmområdets mest besøkte friluftsanlegg, Hellasgården, hvor det er badeplass på sommeren og skøytebane på vinteren. Ut fra Hellasgården går det mange turløyper, terrengløyper og, på vinteren, skiløyper. Ved innsjøens nordbredde ligger Hästhagen, her er det ytterligere en badeplass med omkringliggende klipper populære til soling.

Innsjøen og dens omgivelser har også botanisk, zoologisk og geologisk interesse. Nacka kommune har klassifisert innsjøen som økologisk utsatt.

## Bilder

Fil:Kalltorpssjon 2008a.JPG|Utløpet mot Dammtorpssjön
Fil:Kalltorpssjon 2008b.JPG|Spor etter bevergnaging ved innsjøens østbredde
Fil:Kalltorpssjon 2008c.JPG|Badeplassen ved Hästhagen


## Eksterne lenker
* Om Källtorpssjön på Nacka kommunes nettsider
Henry Appenzeller

**Henry Appenzeller** (1858–1902) var en misjonær fra metodistkirken og en av tre amerikanske misjonærer som introduserte protestantisk kristendom i Korea i 1885. 

Hans meds ihukommede bidrag til misjonen i Korea var *Paichai College Hall*, *First Methodist Episcopal Church of Seoul*, og oversettelsen av Det nye testamente.

Han døde 44 år gammel under en sjøreise på vei til Mokpo, da han forsøkte å berge en koreansk jente fra å drukne. 

## Referanser


## Eksterne lenker
*
Hongkongs herrelandslag i fotball

**Hongkongs herrelandslag i fotball** representerer Hongkong i internasjonal fotball. Deres største triumf er en bronsemedalje fra Asiamesterskapet 1956.

## Historie
Hongkongs første landskamp kom i 1947 mot Sør-Vietnam en kamp de vant 3–2. De kvalifiserte seg til tre av de fire første utgavene av Asiamesterskapet, og kom på tredjeplass i Asiamesterskapet 1956. Hongkong har aldri kvalifisert seg til et VM.

## Referanser
Paolo Thaon di Revel

**Paolo Thaon di Revel** (1859–1948) var en italiensk admiral i den italienske marinen under første verdenskrig. Senere ble han politiker.

Hans familie tilhørte den italienske adelen og hadde skotsk avstamning. di Revel var kontreadmiral i den italiensk-tyrkiske krig der han kommanderte italienske kryssere under slaget ved Beirut. Revel satt to ganger som stabssjef under første verdenskrig. Etter første verdenskrig ble di Revel forfremmet til admiral den 4. november 1924. Revel ble adlet av kong Victor Emmanuel III. I 1917 ble di Revel utnevnt til den italienske senatet. I oktober 1922 satt han som minister for det italienske Sjøforsvaret og som rådgiver for kong Victor Emmanuel III. Han var president for den italienske senatet fra 1943 til 1944 etter fallet av det fascistiske regime.

di Revel døde i Roma i 1948. Han ble gravlagt ved kirken Santa Maria degli Angeli e dei Martiri.

## Referanser
Jiří Malec

**Jiří Malec** (født 1962) er en tsjekkisk tidligere skihopper som konkurrerte for Tsjekkoslovakia. Han tok bronsemedalje i normalbakke i OL i Calgary i 1988. Han ble også nummer 24 i storbakken og var på det tsjekkoslovakiske laget som ble nummer 4 i lagkonkurransen. I VM i Lahtis i 1989 ble han nummer 19 i normalbakken. Han ble nummer 27 i VM i skiflyging i Oberstdorf i 1988.

Malec deltok i den tysk-østerrikske hoppuka og verdenscupen fra 1985 til 1990, med 29.-plass i 1988/89 som beste sammenlagtplassering i verdenscupen. Samme sesong ble han nummer 36 sammenlagt i Hoppuka. Hans beste plassering i enkeltrenn i verdenscupen var 3.-plass i Meldal 18. mars 1988.

## Referanser


## Kilder
* Sports Reference: Jiří Malec  (besøkt 11. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Kärrsjön

**Kärrsjön** er to innsjøer ved siden av hverandre, på Södertörn i Stockholms län, og i landskapet Södermanland, i Sverige. Den nordlige Kärrsjön (svensk *Norra Kärrsjön*) ligger på grensen mellom kommunene Botkyrka og Huddinge, den sørlige Kärrsjön (svensk *Södra Kärrsjön*) ligger drøyt to kilometer lenger sør, i Haninge kommune.

Den nordlige innsjøen ligger i Tyresån-vassdraget, mens den sørlige har drenering mot Stormossen og innsjøen Getaren. Begge passeres av Sörmlandsleden, og det går her en trepromenade mellom begge innsjøene. Nærmeste knutepunkter langs Sörmlandsleden er i vest Lida friluftsgård, i øst torpet Paradiset, i nordvest Flemingsbergs stasjon (Stockholm Syd) og Huddinge Station.

Ved den sørlige Kärrsjøen, samt i Bockån fire kilometer lenger vest, lever det bever. Selv om synet av bever ikke er vanlig, kan man finne spor av dem i form av mengder av felte trær, og da spesielt ved Bockån og ved sen sørlige Kärrsjön.

## Eksterne lenker
* Kärrsjön Tyresåns vattenvårdsförbund
* Kärrsjön Huddinge naturguide
Alan Rubin

**Alan Rubin** (født 11. februar 1943, død 8. juni 2011) var en amerikansk musiker også kjent under navnet «Mr. Fabulous». Han spilte trompet, flygelhorn og piccolotrompet.
 
Rubin tok sin eksamen ved Juilliard School of Music. Han var medlem i Saturday Night Live Band, som han spilte sammen med under åpningsseremonien for de olympiske sommerleker i 1996. Som medlem i The Blues Brothers portretterte han *Mr. Fabulous* i filmen Blues Brothers 2000 og var med i det turnerende bandet.
 
Rubin har spilt med en rekke ulike musikere og sangere som Frank Sinatra, Frank Zappa, Duke Ellington, Blood, Sweat and Tears, Eumir Deodato, Sting, Aerosmith, The Rolling Stones, Paul Simon, James Taylor, Frankie Valli, Eric Clapton, Billy Joel, B. B. King, Miles Davis, Yoko Ono, Peggy Lee, Aretha Franklin, James Brown og Dr. John. 

Rubin døde av lungekreft den 8. juni 2011.

## Referanser


## Eksterne lenker
* 
* 
* 
* Profil  på www.bluesbrotherscentral.com
Vitensenteret Sørlandet

**Vitensenteret Sørlandet** er et opplevelses- og læringssenter for barn, unge og voksne, med hovedfokus på realfag, naturvitenskap, teknologi og eksperimentbasert formidling. Senteret har avdelinger i Arendal, Kristiansand og Kvinesdal, og inngår som én av de regionale vitensentrene i Norge.

## Historie og avdelinger
* **Arendal**: Senteret i Arendal ble etablert i 2010 og flyttet inn i nytt bygg på bryggekanten i desember 2012. Bygget ble utvidet våren 2014 med større utstillinger og aktivitetsrom. I januar 2024 åpnet det igjen etter en omfattende oppussing. 
* **Kristiansand**: Den første avdelingen i Kristiansand åpnet i januar 2018, i Markens gate, med hovedfokus på aktiviteter og formidling. Stengt siden høstferien 2025, før de åpner i det nye bygget ved UiA i 2026.
* **Kvinesdal**: En avdeling i Kvinesdal åpnet i januar 2024. Denne er mindre og tilrettelagt for skole- og barnehagebesøk og fritidspublikum, med aktivitetsverksted og interaktiv utstilling. 

## Nybygg og framtidsplaner

Vitensenteret Sørlandet er i ferd med å etablere et nytt bygg i Kristiansand, på campus Gimle ved Universitetet i Agder (UiA). Her er de viktigste punktene:
* Det første spadetaket ble tatt 8. april 2024. 
* Bygget planlegges å være ferdigstilt vår/sommer 2026, med publikumsklar åpning sommeren 2026. Vitensenteret Sørlandet
* Det nye vitensenterbygget vil ha ca.  over bakken til Vitensenteret (inkludert utstilling, formidlingsrom, scene m.v.), mens omtrent  over bakken disponeres av UiA til undervisning, forskning og formidling. Det samlede prosjektet omfatter ca.  bruttoareal inklusiv parkeringskjeller. 
* Funksjoner i det nye bygget inkluderer større utstillingsarealer, skaperverksteder, undervisningsrom, formidlingsrom, café, kontorarealer, og samarbeid mellom Vitensenteret og UiA. 

## Publikumstilbud
Vitensenteret tilbyr blant annet:
* Interaktive utstillinger, verksteder og eksperimenter
* Tilbud til barnehager og skoler, med tema innen naturvitenskap, matematikk, teknologi og miljø
* Aktiviteter for fritidsbesøkende, for eksempel verksteder, workshops og demonstrasjoner
* Spesielle arrangementer som VitenShow, temauker og lignende

## Referanser


## Eksterne lenker
* 
*
Outlaws (band)

**Outlaws** var en norsk musikkgruppe fra Sigerfjord. Bandet ga i 1983 ut albumet *[[Aleina]]* og musikere som Tove Karoline Knutsen har vært i bandet.

## Medlemmer
### Siste medlemmer
* Harald «Rulle» Jakobsen – bass og sang
*Jens Sundbø — gitar og sang
* Tormod «Tosse» Isaksen – trommer og sang
* Jens Richard "Rikken" Jensen – gitar og sang
* Gunnar Stellander – keyboard, saxofon og sang
* Bjørn Ivar Larsen – keyboard og sang

### Tidligere medlemmer
* Tove Karoline Knutsen – sang
* Annbjørg Synnes –  sang
* Arne Stømsnes – gitar og sang
* Tor Egil Larsen – gitar og sang
* Dag Indregard – gitar og sang
* Steinar Ellingsen – trommer
* Olav Daae – gitar og sang
* Jøran Berthinussen – sang, gitar og keyboard
* Willard Fossem – trommer og sang
* John Verlo – trommer og sang
* Bjørn Heireng – sang og keyboard
* Tor Ingebrigtsen – sang
* Ann Helen Ingebrigtsen – sang
* Svein Otto Johnsen – keyboard
* Lars Petter Dahl – sang og gitar
* Kåre Johnsen – keyboard
* Odd Åge Hildal – sang
* Bjørn Vollen – sang
* William Hakvaag - gitar

## Referanser


## Eksterne lenker
*
Aleina

**Aleina** er et musikkalbum med Outlaws, utgitt i 1983. Albumet er spilt inn i Experience Studios i Mosjøen og produsert av Nils Øybakken.

## Besetning
Outlaws besto av følgende besetning på denne produksjonen:
* Tormod "Tosse" Isaksen - Trommer/Vokal/Kor
* Harald "Rulle" Jakobsen - Bass/Kor
* Gunnar Stellander - Keyboard/Sax/Kor
* Jens Richard Jensen - Gitar/Vokal/Kor/Låtskriver
* Svein Otto Johnsen - Keyboard på Bingo og Kæm e du?
* Kåre Idar Johnsen - Keyboard

## Sporliste

# «Sunday Morning» 
# «Kæm e' du»
# «Rock Star»
# «Prostituert»
# «Femten år»
# «Aleina»
# «Trekant»
# «Don't Run Away»
# «Motehysteriet»
# «Bingo»                     
# Tekst og melodi på alle låter: Jens R. Jensen

## Eksterne lenker
*
Hjalmar Rubach

**Adolf Hjalmar Kyrre Adolfsen Rubach** (født 25. april 1884, død 3. september 1968) er en norsk dirigent, musiker og komponist. Han har skrevet flere marsjer, blant annet *[[SAS]] marsj*. 

Rubach ble utdannet ved Tromsø Stifts Underofficersskole fra 1903 til 1907. I 1911 ble han ansatt som lærer ved samme skole. Han ble senere ansatt som klarinettist ved 6. divisjons musikkorps, også kalt divisjonsmusikken (nå kjent som Hærens musikkorps), hvor han også var arrangør. 

Fra 1927 var Rubach også involvert i korpsmusikk i Harstad, blant annet var han med å stifte Harstad Guttemusikkorps (nåværende Harstad Janitsjar). Han var også dirigent for strykeorkesteret til U.L. Solhov på Lundenes samt sangkorene Vaarbud, Lurlokk og Harstad Baptistkor.

I 1942 måtte han rømme til Sverige og ble med i polititroppene. Under frigjøringen ledet han Polititroppens Musikkorps ved innmarsjen i Trondheim. Etter krigen fortsatte han som dirigent i Lofoten og Vesterålen-området. I 1950 fikk han Kongens fortjenstmedalje i gull. I 1954 skrev han *SAS marsj* som ble fremført av Kringkastingsorkestret til åpningen av SAS' flyrute til Nord-Amerika over Nordpolen.

## Verker

### Komposisjoner
* Fra midnattsolens Land
* Sangfuglenes aftensang
* Dance of the little feet
* Skognymfenes sang

### Valser
* Polarnattens drøm
* I midnattsolens favn

### Marsjer
* General Fleichers Honnørmarsj
* Hilsen til Palma
* Landsås Ski og Fotballagsmarsj
* Under Nordlyset
* Harstad bys Jubileumsmarsj
* Harstad ungdomskorps 10 års jubileumsmarsj
* Garnison Sør-Varangers Parademarsj
* SAS marsj

## Eksterne lenker
* Harstad Janitsjar om Hjalmar Rubach
Chama (elv)

**Chama** (spansk: *Río Chama*) er ei elv i delstaten Mérida i Venezuela. Den har sitt opphav i Mifafíhøylanda i Andesfjellene, og renner ut i Maracaibosjøen. Elva er rundt 200 km lang.

Chamas dalføre i utkanten av byen Mérida er et populært område for paragliding.

## Eksterne lenker
*
Liste over statsledere i 1214

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Augsburg bispedømme|Augsburg]]** – Siegfried III av Rechberg, biskop  (1208–1227)
** **[[Bamberg erkebispedømme|Bamberg]]** – Ekbert av Andechs-Meran, biskop  (1203–1237)
** **[[Chur bispedømme|Chur]]** – Arnold av Matsch, biskop (1209–1221)
** **[[Eichstätt bispedømme]]** – Hartwig av Kreglingen-Tollnstein, biskop (1196–1223)
** **[[Halberstadt bispedømme]]** – Friedrich av Kirchberg, biskop (1209–1236)
** **[[Høystift Konstanz|Konstanz]]** – Konrad II av Tegerfelden, biskop  (1209–1233)
** **[[Fyrstebispedømmet Lübeck|Lübeck]]** – Berthold, biskop (1210–1230)
** **[[Fyrstbispedømmet Liége|Lüttich]]** – Hugo II av Pierrepont, biskop (1200–1229)
** **[[Magdeburg erkestift|Magdeburg]]** – Albrecht I av Käfernburg, erkebiskop (1205–1232)
** **[[Meißen bispedømme|Meißen]]** – Bruno II av Porstendorf, biskop (1209–1228)
** **[[Metz bispedømme|Metz]]** – Konrad I av Scharfenberg, biskop (1212–1224) *([[1200]]–[[1224]] biskop av Speyer)*
** **[[Fyrstebispedømmet Minden|Minden]]** – Konrad I av Rüdenberg, biskop (1209–1236)
** **[[Naumburg-Zeitz bispedømme|Naumburg]]** – Engelhard, biskop  (1206/07–1242)
** **[[Fyrstebispdømmet Paderborn|Paderborn]]** –  Bernhard III av Oesede, biskop (1204–1223)
** **[[Regensburg bispedømme|Regensburg]]** – Konrad IV av Frontenhausen, biskop (1204–1226)
** **[[Salzburg fyrstebispedømme|Salzburg]]** – Eberhard av Regensberg, Erkebiskop  (1200–1246)
** **[[Schwerin bispedømme|Schwerin]]** – Brunward, biskop  (1191–1238)
** **[[Sitten bispedømme|Sitten (Sion)]]** – Landri de Mont, biskop (1205/06–1237)
** **[[Fyrstebispedømmet Speyer|Speyer]]** – Konrad III av Scharfenberg, biskop (1200–1224) *([[1212]]–[[1224]] biskop av Metz)*
** **[[Strasbourg erkebipsdømme|Strasbourg]]** – Henrik II av Veringen, biskop (1202–1223)
** **[[Verden (territorium)|Verden]]** – Iso av Wölpe, biskop (1205–1231)
** **[[Fystebispedømmet Würzburg|Würzburg]]** – Otto I av Lobdeburg, biskop (1207–1223)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Deutsch-Verzeichnis

**Deutsch-Verzeichnis** med originalnavn *Franz Schubert – Thematic Catalogue of all his works in chronological order* er en tematisk fortegnelse over Franz Schuberts verk utarbeidet av den østerrikske musikkviteren Otto Erich Deutsch (1883–1967).

Siden bare en brøkdel av Schuberts verk ble publisert med opustall i komponistens levetid, var det nødvendig for musikkforskningen å utarbeide en pålitelig fortegnelse over samtlige verk.

Deutsch gav ut den første utgaven på engelsk i 1951 og en oppdatert utgave på tysk i forbindelse med *Neue Schubert-Ausgabe* på Bärenreiter-Verlag (1978). *Deutsch-Verzeichnis* er utstyrt med noteincipits for alle verk og satser, samt alle tilgjengelige data om tilblivelse, kilder, utgaver og litteratur.

Nummereringen av Schuberts verk forkortes *D* eller *DV* eller (på engelsk) *D number*, slik at eksempelvis *D 795* er nummeret for sangsyklusen *[[Die schöne Müllerin]]*, tidligere også kjent som *op. 25*, og *D 944* er *[[Symfoni nr. 9 (Schubert)|Schuberts 9. symfoni]]*.

## Litteratur
* Otto E. Deutsch: *Franz Schubert. Thematisches Verzeichnis seiner Werke in chronologischer Folge*. Bärenreiter, Kassel 1978, ISBN 3-7618-0571-3

## Eksterne lenker
*  Franz Schuberte verk sorterbare etter Deutsch-Verzeichnis, opustall, tilblivelsesår, tittel og musikksjanger
*  Verkfortegnelse
Emma Green

**Emma Anna-Maria Green**, opprinnelig *Gren*, i en periode *Green Tregaro*, (født 8. desember 1984 i Bergsjön, Göteborg) er en svensk høydehopper.

## Karriere
Hun tok bronse i VM i friidrett 2005 ved å sette ny personlig rekord på 1,96. Under det svenske mesterskapet i friidrett i 2005 tok hun gull i både høydehopp (1,97) og lengdehopp (6,41 m). Høydehoppresultatet var dessuten ny personlig rekord. Hun deltok også under OL 2008 i Beijing der hun ble nummer 9 med 1,96.

Emma Green kom på sjuendeplass under VM i friidrett 2009 i Berlin med 1,96. I EM i friidrett 2010 hoppet hun for første gang over 2 meter med 2,01 og fikk sølvmedaljen.

## Annet
I mars 2011 giftet hun seg med den kjente svenske hopptreneren Yannick Tregaro.

## Referanser


## Eksterne lenker
* 
* 
* Årsbeste for svenske friidrettsutøvere
Ahl-e Haqq

**Ahl-e Haqq**, også kalt **Yârsân** (kurdisk: ﯼاڔﮦساﻥ Yâresân), eller Kakai,  persisk اهل حق  *Ahl-e Haqq* ("Sannhetens folk"), er tilhengere av en religion grunnlagt av Sultan Sahak i Iran på 1300-tallet

Antallet er idag rundt  1,000,000, hovedsakelig i det  vestlige  Iran og i Irak. Mange er kurdere, men det er også grupper av tilhengere fra andre etniske grupper.

*Ahl-e haqq*  er en synkretistisk religion, som har inkorporert elementer av eldre religiøse tradisjoner i   området. Den har store likhetstrekk med andre uortodokse religiøse grupper i Midtøsten, spesielt yezidismen og chinarism/ishikismen. Disse tre slås ofte sammen i kategorien yazdanisme. *Ahl-e haqq*  knyttes også ofte sammen med den drusiske religionen.

## Referanser
Wotquenne-Verzeichnis

**Wotquenne-Verzeichnis** (Wq) er en fortegnelse over Carl Philipp Emanuel Bachs verk utarbeidet av Alfred Wotquenne, med originaltittelen *Catalogue thématique des œuvres de Charles Philippe Emmanuel Bach (1714–1788)* (1905).

Hensikten med fortegnelsen er å entydig identifisere C.P.E. Bachs verk, samt å fungere som kortform: for eksempel kan *Sechs Sonaten zu Versuche über die wahre Art das Clavier zu spielen; nebst sechs neue Sonatinen, welche bey der 3ten Auflage hinzugekommen sind* uttrykkes som Wq 63.

*Wotquenne-Verzeichnis* har 903 oppføringer.

## Eksterne lenker
*  Nesten fullstendig fortegnelse over CPE Bachs verk
*  Verkfortegnelse
Marilyn Ferguson

**Marilyn Ferguson** (født *Marilyn Louise Grasso* i Grand Junction, Colorado 5. april 1938, død 19. oktober 2008 i California) var en amerikansk journalist og sakprosaforfatter som med boken *The Aquarian Conspiracy* (1980) sies å ha definert New Agebevegelsen. 

Hun fremstilte New Age som et nettverk av grupper og personer, som en bevegelse uten et sentralt organ, men med en felles visjon. Hun «brukte de vitenskapsfilosofiske begrepene *paradigme* og *paradigmeskifte* for å beskrive overgangen til et nytt verdensbilde. Selv om mange andre forfattere innenfor New Age-feltet har brukt disse begrepene, var det først og fremst hennes bok som ga dem slagordmessig status innenfor New Age.». 

Hun  utga og redigerte *Brain/Mind Bulletin* fra 1975 til 1996.

## Referanser
Yazdanisme

**Yazdanisme**  er en fellesbetegnelse for flere uortodokse religiøse sekter med bakgrunn i zoroastrisme og bærer også innflytelse fra islam, hovedsakelig utbredt blant kurdere. De viktigste er  chinarisme/isikisme (en spesiell fortolkning av alevi-troen), yezidismen og Ahl-e Haqq . Felles for dem er synkretisme; de forener aspekter av islamsk tro og praksis med  elementer av eldre, lokale tradisjoner. 

## Referanser
Katrina Raphaell

**Katrina Raphaell** er forfatter av flere bøker om krystallhealing, først *Crystal Enlightenment* (1985), en praksis innenfor new ageinspirert alternativ medisin som kan karakteriseres som en «magisk tankegang».

Hun etablerte *The Crystal Academy of Advanced Healing Arts* i 1986.

## Referanser
Veintetid

***Veintetid*** er et musikkalbum med Tove Karoline Knutsen, utgitt i 1984. Tove Karoline Knutsen skrev alle melodiene selv, mens tekstene er av Arvid Hanssen. Norsk pop- og rockleksikon beskriver samarbeidet mellom Tove Karoline Knutsen og Arvid Hanssen: 'Det sentrale i Knutsens viseproduksjon er samarbeidet med den nordnorske forfatteren Arvid Hanssen. Sammen laget de et stort antall viser som er fordelt på hennes tre første album.' I tillegg til tekstene på *Veintetid* bidro Arvid Hanssen med en introduksjon til albumet, datert mars 1984, som er sitert på LP-cover:

'Forventning, lengsel, håp er hovedtemaet i den visesamlinga som Tove Karoline Knutsen her presenterer. Titlene på de enkelte visene forteller oss en del; det er nok å nevne Gåsonga, Dagrainn og Skjømming. Mer eller mindre rører alle disse ved vårt forhold til det som ligger foran, til det som skal komme. På denne tida av året er det nærliggende å tenke på våren og sommeren. Men det kan like gjerne være en venn som du snart skal møte - eller håper å møte. Ventetida kan være ei god tid, den kan være den beste tida i vårt liv.'

Musikalsk sett er *Veintetid* et jazzinspirert visealbum, og produsenten Lars Klevstrand brukte en rekke musikere fra Oslos jazzmiljø. *Veintetid* er tatt med i boka *Norske jazzplater 1960-1995 - en diskografi*.

LP-coveret viser et portrett av Tove Karoline Knutsen med katt. Ifølge en anmeldelse av *Veintetid* skrevet av Tore Skoglund var katten 'Skogskatta Bue, Tove Karoline Knutsens høyst selvstendige kjæledyr'. Katten hadde, ifølge Tove selv, 'vært til stor og vedvarende inspirasjon. Til gjengjeld har den fått lov til å være med på platecoveret.'

## Sporliste
# «Sang te' solbåra»
# «Veintetid»
# «Nåde»
# «Sommaren e' det som aldri dør»
# «Han Hans og laksen»
# «Skjømming»
# «Dagrainn»
# «Den minste stjerna»
# «Gåsonga»
# «Kjærringglea»
# «Ei visa om han Per og et ainna meinneske»
# «Han Elling Ongkar»
# «Ei lita kveillsvisa»
# «I marka»
# «Strainnstille»
# «Sang te' solbåra»

## Medvirkende
* Dag Arnesen; piano
* Iver Kleive; orgel, piano
* Bjørn Kjellemyr; bass
* Svein Christiansen; trommer
* Audun Kleive; trommer
* Lars Klevstrand; gitar
* Knut Riisnæs; tenor/sopransax
* Erik Balke; altsax
* Fred Nøddelund; trompet, flygelhorn
* Sture Rogne; trekkspill
* Sigmund Groven; munnspill
* Steinar Ofsdal; fløyte
* Petter Brambani; fløyte
* Rob Waring; marimba
* Morten Hannisdahl; cello
* Jens Wendelboe; trombone
* Stein Erik Tafjord; tuba
* Grex Vocalis
* Strykere fra Kringkastingsorkestret

## Anmeldelser og priser
Tore Skoglund skrev en anmeldelse av *Veintetid* for avisen Nordlys (30. mai 1984): 'Toves friskhet er elegant tøylet slik at melodiene bygger under og framhever ordene til Arvid. Sjelden har jeg hørt tekst og melodi gli så inn i hverandre til en helhet som på denne LP-en... Plata bærer også preg av at Tove har tatt med seg solide musikere i studio. Det er ikke noe B-lag hun stiller med.'

Tove Karoline Knutsen mottok Spellemannprisen for albumet *Veintetid*.

## Referanser
Himlajord

***Himlajord*** er et musikkalbum med Lars Klevstrand, utgitt i 2001. På albumet synger han Evert Taube og Kjetil Skaslien spiller trekkspill.

## Sporliste

# «Fritiof i Arkadien»
# «Den glade bagarn i San Remo»
# «Ronsard och herdinnan»
# «Himlajord»
# «Målaren och Maria Pia»
# «Natt i Ligurien»
# «Anna Bella Mirafior»
# «Inbjudan på Bohuslän»
# «Maj på Malö»
# «Solig morgon»
# «Brudvals»
# «Oscarsbal i Ladan»
# «En håttespelman»
# «Kärleken och vinden»
# «Balladen om briggen "Blue Bird" av Hull»

## Eksterne lenker
*
Krystallhealing

**Krystallhealing** med ulike steiner og krystaller er en psevdovitenskapelig praksis innenfor noen urbefolkningers kulturer og senere i new ageinspirert alternativ medisin som kan karakteriseres som en «magisk tankegang». Ritualet mangler vitenskapelig forankring og mangler dokumentert virkning.

Utøveren plasserer krystaller på pasientens kropp, ofte i samsvar med chakraene, eller legger krystaller rundt pasienten i et forsøk på å danne et energinett som angivelig skal omgi pasienten med helbredende energi. Prosessen skal angivelig fjerne sperringene i auraen eller kroppens elektromagnetiske felter. Noen utøvere bruker steiner i ulike farger, som skal tilsvare de respektive chakraene. Andre bruker staver av kvarts som føres over pasienten. 

Behandlingsmetoden skal ha forbilder i tidligere kulturer, blant egyptere, hopiindianere, stillehavskulturer og tradisjonell kinesisk medisin. 

Sentralt står «forestillinger om at sykdommer og følelsesmessig smerte legger seg i ulike deler av kroppen, hvor de så kan avleses i auraen, som betegnes som et energifelt rundt kroppen. Krystaller og steiner tenkes å kunne rense auraen og dermed sette mennesket fri fra traumer og i kontakt med dets egen kraftkilde og sannhet. Krystallene betegnes som krystalliserte lysformer og krystallhealeren som en lysarbeider.»

## Referanser
Who Shot Mr. Burns?

**Who Shot Mr. Burns?** er den første to-delte episoden av amerikanske, animasjonsserien *[[The Simpsons]]*. Del 1 var den 25. og siste episoden av sesong 6 og ble for første gang sendt på Fox 21. mai 1995. Del 2 var den første episoden av sesong 7 ble for første gang sendt 17. september 1995. 
Sangen *Señor Burns*, skrevet av Alf Clausen, Bill Oakley og Josh Weinstein ble nominert til Primetime Emmy Award 1996 for *Outstanding Individual Achievement in Music and Lyrics*.

## Referanser
Partisanmarsjen

**Partisanmarsjen** er en turmarsj som blir arrangert hvert år (med noen unntak 2013-2014 og 2016). Opprinnelig gikk langløypa på 42 km ifra Rødsjøen til Ørland - omvendt av den opprinnelige fluktruta - som en minnemarkering av flyktningtrafikken ifra Ørland over til Sverige under andre verdenskrig. 

På den meste var det over 800 deltakere. Dette avtok etterhvert.

## Historie
Partisanmarsjen er en minnemarkering av fluktruten ifra Ørland til Rødsjøen under den annen verdenskrig.

En av medaljene har fått tittelnavnet Kåre Nessets minnemedalje for hans innsats for flyktninger under annen verdenskrig. Kåre Nesset var en av bidragsyterne som hjalp guttene som ble loset over til Serberhytta i 1942 – 1943. Marsjen er blitt arrangert over 36 ganger.

Opphavet til Partisanmarsjen var Serbermarsjen i 1977. Fra 1978 tok den navnet Partisanmarsjen.

### Arrangører
* Komiteen for partisanmarsjen 
* Partisanmarsjen I.L. Yrjar (på 80 og inn i 90 tallet) 
* Fosen Turmarsjklubb 2000 til 2016 (laget nedlagt fra 1/1-17) 
* Fosen Gang-Og Vandrelag (stiftet 15/10-16) tok over arrangementet sammen med Jarnsjeggemarsjen fra 2017 

## Løypenettet
Gjennom tiden har løypene skiftet retning og blitt endret og tilpasset deltakerne.

Den opprinnelige løypetraseen på 42 km går i terreng og vei langs traseen som krigsfangene brukte i flukt fra tysk fangenskap på Ørland under andre verdenskrig. Her ble de hjulpet med mat og gjemmesteder av lokalbefolkningen for å unngå å bli pågrepet.

42 km gikk fra Fjøsnesset på Rødsjøen ved gårdsbruket til Petter Rødsjø (som var en av hjelperne under krigen) og frem til Austråttborgen på Ørland. Løypa ble så forenklet til å bare følge veien fra Rødsjøen, og senere krympet til 28 kilometer på Elveng  (i samme trasé som tidligere) og tilbake Opphaug skole/Røstad Ungdomshus frem til 2012. Det var da bare 7-8 deltakere på den distansen, mens resten gikk kortere distanser.

I 2015 var det bare 5 og 16 km løype lokalt på Ørlandet med start fra Røstad Ungdomshus.

Fra 2017 er dagens løyper på 5, 10 og 17 kilometer med start og innkomst på Hårberg Skole. Løypene går rundt om på Ørlandet hvor de passerer minnesmerker og etterlatenskaper fra 2.verdenskrig. 

## Kilder
*Bjugn kommune
*Historie
*Posthornet
*Fosen Gang- og Vandrelag
Roman Malinovskij

**Roman Vatslavovitsj Malinovskij** (russisk Роман Вацлавович Малиновский, født 1876, død 1918) var en fremtredende russisk-bolsjevik politiker før den russiske revolusjonen i 1917.

Malinovskij var en glimrende taler, høy og hadde rødt hår, gule øyne og var kopparret. I 1899 ble han dømt for tyveri, voldtekt og innbrudd og måtte i fengsel. Fra 1901 til 1905 var Malinovskij menig soldat i den russiske hæren. I 1910 begynte Malinovskij som spion for tsaren og infiltrerte bolsjevikpartiet. Malinovskij ble valgt inn i den russiske Dumaen, men ble tvunget til å trekke seg i begynnelsen av mai 1914. Da den første verdenskrig brøt ut ble Malinovskij internert i en tysk fangeleir.

## Referanser


## Litteratur
* Elwood, Ralph Carter (1977): *Roman Malinovsky, a life without a cause*, Oriental Research Partners
* Montefiore, Simon Sebag (2007): *Young Stalin*
* Wolfe, Bertram (1948): *Three who made a revolution*
James Redfield

**James Redfield** (født 19. mars 1950) er en amerikansk forfatter fra Birmingham (Alabama), mest kjent for den new age-inspirerte romanen *Den niende innsikt* (1995; engelsk *The Celestine Prophecy* 1993). Boken har fått flere oppfølgere, senest *The Twelfth insight* i 2011.

Han arbeidet som terapeut i mer enn femten år, før han inspirert av østlig tenkning og sin tilknytning til Human Potential Movement brøt av og begynte å skrive. 

Romanen *Den niende innsikt* er skrevet i førsteperson, har trekk av å være en spenningsroman, og skildrer hovedpersonens reise til Peru for å finne ni hemmelige åndelige innsikter i et manuskript. «Samtlige av disse innsiktene er ideer som ofte gjentas i New Age, så som at tilsynelatende sammentreff har en åndelig betydning, at verdenshistorien kan forstås som en åndelig utvikling som til slutt vil kulminere i en ny tidsalder, samt at mennesket består av eller besitter spesielle åndelige energier.»

## Referanser
 

## Eksterne lenker
* 
* 
*
Vannmannens tidsalder

**Vannmannens tidsalder** er et sentralt begrep innen New Age.

Begrepet kommer fra astrologien og betegner der hvilket stjernetegn vårjevndøgn inntreffer i. Vårjevndøgn veksler stjernetegn med 2100 års intervaller. Siden antikken har jorden vært i Fiskenes tegn, og dette skal vedvare i noen hundre år til før solen kommer i Vannmannens tegn. Flere årstall vært angitt av ulike astronomer for å datere skiftet: 2150, 2654 eller 234. Andre mener at skiftet allerede har skjedd og knyttet det til begivenheter i historien, i 1433 eller 1844. Noen astrologer mener at overgangen fra én astrologisk tidsalder til en annen vil medfører paradigmeskifter innen religion og vitenskap.

Innenfor new age og populærkultur er det en vanlig oppfatning at Vannmannens tidsalder vil medføre en omfattende ny åndelighet, hvor man søker innover i seg selv, og handler rett av intuisjon, heller enn etter ytre regler. Begrepet er også kjent fra filmen/musikalen *[[Hair]]* (1967).

## Referanser
Khristophor Araratov

**Khristophor Araratov** (født i 1876 i Georgia, henrettet i 1937) var en anerkjent generalmajor i det russiske militæret som deltok i flere store russiske slag og operasjoner under den første verdenskrig. I 1937 ble Araratov arrestert og henrettet etter anklager om nasjonalisme og anti-sovjetisk aktivitet.

Khristophor Araratov ble født inn i en adelig familie i 1876 i Tbilisi. Hans far, Karapet Avetikovitsj Araratov, var oberstløytnant i den russiske hæren. Araratov begynte sin militære utdannelse som kadett i Tblisi før han begynte ved en artilleri-skole i St. Petersburg. i St. Petersburg ble Araratov anerkjent som en av tre beste studentene, og dette ga ham den militære graden fenrik og han fikk lov til velge plassering av hans videre militære tjeneste.

Araratov tjenestegjorde som oberstløytnant under den første verdenskrig. Han ble tildelt flere medaljer for hans tapperhet og mot i møte med fienden, under denne krigen. Araratov var i Romania da den russiske revolusjonen fant sted i 1917 og Russland kunngjorde at de ville trekke seg ut fra den første verdenskrig. I april 1920 ble Araratov forflyttet til byen Kars i Tyrkia som en militær guvernør for denne regionen. Men i oktober samme år ble byen overgitt til tyrkere. Da ble Araratov tatt til fange av tyrkerne, men senere ble han satt fri fra fangenskap.

I 1937, under den store terroren i Russland, ble Araratov arrest sammen med en rekke andre nasjonalister og anti-sovjeter arrestert i Sovjetunionen. Denne arrestasjonen fant sted den 2. september 1937. Cirka tre måneder senere ble Araratov og flere andre «fiender av Sovjetunionen» henrettet. Araratov ble senere rehabilitert posthumt og alle anklagene mot ham ble frafalt.

## Referanser
Clarence Peacock

**Clarence «Lofty» Peacock** (født 18. november 1910, død 8. april 1958 i London) var en britisk soldat i Green Howards. Han utmerket seg flere ganger, blant annet i kamp med tyske invasjonsstyrker i Norge under andre verdenskrig og ble tildelt det norske Krigskorset med sverd for sin innsats.

## Tidlig tjeneste
Peacock tjenestegjorde først i Coldstream Guards. Etter å ha vært ute av militærtjeneste noen år, gikk han i 1936 på nytt inn i den britiske hæren, denne gang i Green Howards. Han var stasjonert i Palestina, der han i desember 1938 utmerket seg da avdelingen hans ble angrepet på vegen mellom Nablus og Tulkarem. For dette ble han tildelt Military Medal.

## Andre verdenskrig
Etter Tysklands angrep på Norge i april 1940 ble Peacock sendt til Norge, der han utmerket seg i kampen mot invasjonsstyrkene ved Otta i Gudbrandsdalen 28. april 1940. På bakgrunn av en innstilling som vektla hans mot, tapperhet og tjenestevillighet ble Peacock i norsk statsråd i London 20. mars 1942 tildelt Krigskorset med sverd.

Etter kampene i Norge fortsatt Peacock sin tjeneste gjennom krigen forskjellige steder i verden. I krigens siste dager utmerket Peacok seg 1. mai 1945 igjen i kamp ved byen Buchen i Baden-Württemberg. Han ble for dette belønnet med Distinguished Conduct Medal.

## Etter verdenskrigen
Etter verdenskrigen tjenestegjorde han i Malaya, på Kypros og i Hongkong.

Peacock deltok som britiske representant i begravelsen til Haakon VII.

## Utmerkelser
I tillegg til det norske Krigskorset med sverd og de britiske Distinguished Conduct Medal og Military Medal mottok Peacock også General Service Medal med spenner for tjeneste i Palestina, Malaya og Kypros, 1939–1945 Star, Africa Star, Italy Star, France and Germany Star, Defence Medal, War Medal, Dronning Elizabeth IIs kroningsmedalje og Long Service and Good Conduct Medal. For tjenesten på Kypros ble han Mentioned in Despatches, noe han også ble to ganger under andre verdenskrig.

Peacoks innsats ble gjort til gjenstand for en del av utstillingen i Green Howards Regimental Museum i Richmond.

## Referanser
Formelbil

En **formelbil** (engelsk: *formula car* eller *open-wheel car*) er en enseters racerbil med hjulene utenfor karosseriet. Formelbiler skiller seg fra gatebiler, sportsbiler, og standardbiler, hvor hjulene er dekket av karosseri eller støtfangere. 

En typisk formelbil har en minimalistisk sittebrønn (*cockpit*) med halo-bøyle og plass kun til føreren, som har hodet i friluft. I moderne formelbiler ligger motoren oftest direkte bak føreren og driver bakhjulene. Formelbilens karosseri er utformet for å gi kjøretøyet størst mulig aerodynamisk marktrykk, som presser bilen mot underlaget for dermed å oppnå maksimalt veigrep. Mange formelbiler har også vinger foran og bak på bilen, i tillegg til et svært lavt og praktisk talt flatt gulv, som bidrar til å oppnå ytterligere marktrykk. 

Formlene for de fleste klasser av formelbiler reguleres av FIA. Det viktigste unntaket er den amerikanske IndyCar-serien. Det konkurreres i ulike klasser, hvor Formel 1 er den høyeste. Andre serier er GP2, GP3, Formel 2, Formel 3, Formel Ford, Formel Renault, Formel BMW, International Formula Master og Superleague Formula. Tidligere klasser er Formel 3000, Formel 5000 og Formel Junior.

## Se også
* Liste over racerbaner i Norge

## Eksterne lenker
*
Leonid Punin

**Leonid Punin** (født i 1892, død i 1916) var en russisk partisan-soldat og nasjonalhelt fra første verdenskrig.

Punin var en av fem barn i en stor familie som sønn av den militære legen Nikolaj Michajlovitsj Punin. Hans mor arbeidet som skuespiller. Hans eldste bror Nikolaj ble en berømt sovjetisk kunst-kritiker som led mye under Josef Stalin sitt diktatur-regime og han døde i en arbeidsleir. Alexander Punin, den andre broren, deltok også i kampene under første verdenskrig, og i mellomkrigstiden arbeidet han som biolog. Lev Hans eneste søster Zinaida giftet seg med Jusef Bulack-Balakhowitch og flyttet til Polen hvor hun døde i 1983.

Leonid Punin ble uteksaminert fra Pavlovskoje voennoe uchilische (den militære skolen i Pavlovskoje) og deretter kjempet han mot tyske og østerrikske tropper i 1915 og første halvdel av 1916. For hans tapperhet og mot ble Punin tildelt utmerkelsen St. Georges kors av fjerde klasse. Punin ble også tildelt St. Vladimirs kors av fjerde klasse med sverd og bue og mange andre militære ordrer og medaljer for hans tapperhet og mot under første verdenskrig.

## Referanser
Esmeraldas

**Esmeraldas** kan sikte til:
* Esmeraldas, kommune i Brasil
* Esmeraldas, by i Ecuador
* Esmeraldas, provins i Ecuador
* Esmeraldas, elv i Ecuador
* Esmeraldas, kanton i Ecuador
Loja

**Loja** kan vise til:

* Loja (Granada), en kommune i Spania
* Loja (Ecuador) – en by i provinsen Loja i Ecuador
* Loja (provins) – en provins i Ecuador
* Loia, også skrevet Loja – en poll innerst i Flekkefjorden i Norge
Vasilij Ulrikh

**Vasilij Vasiljevitsj Ulrikh** (russisk: Василий Васильевич Ульрих; født 13. juli 1889 i Riga i keiserriket Russland, død 7. mai 1951 i Moskva) var en jurist og dommer i Sovjetunionen under store deler av det diktatoriske regimet til Josef Stalin. 

## Liv og virke
### Bakgrunn
Hans far var en latvisk revolusjonær av tysk avstamning, og hans mor var en russisk adelskvinne. På grunn av deres åpenbare engasjement i revolusjonær aktivitet ble hele familien dømt til fem års intern eksil i nærheten av Irkutsk i Sibir.

I 1910 begynte Ulrikh et studium ved Riga Polytekniske institutt og derfra ble han ble uteksaminert i 1914, like før utbruddet av den første verdenskrig da han ble sendt til fronten som russisk offiser der han deltok i flere harde kamper. 

### Sovjettiden
Etter bolsjevikenes revolusjon i 1917 sikret Lev Trotskij seg ham for Tsjekaen. Ulrikh gjorde etterhvert tjeneste i en rekke militærtribunaler, og ble lagt merke til av Josef Stalin. Stalin satte åpenbart pris på hans embedsførsel og på hans karge og lakoniske språkbruk i rapportene han avgav om disse domstolenes virksomhet.

I 1926 ble Ulrikh valgt til formann i militærkollegium i Sovjetunionens Høyesterett. Det var i denne stillingen at Ulrikh ble overlevert forskjellige forhåndsbestemte rettsslutninger under den store terroren med store utrenskninger.  Ulrikh dømte således for eksempel Grigorij Zinovjev (henrettet 1936), Lev Kamenev (henrettet 1936), Mikhail Tukhatsjevskij (henrettet 1937) Nikolaj Bukharin (henrettet 1938), og Nikolaj Jezjov (henrettet 1940) og Konstantin Rodzajevskij (henrettet 1946). 

Han overvar henrettelsene av mange av disse menn, og av og til var det han personlig som foretok henrettelsene: Det gjaldt for eksempel henrettelsen av Jan Karlovitsj Berzin, som hadde vært leder av etterretningsdirektoratet for Den røde armé, senere kalt GRU, som ble henrettet 29. juli 1938.
  
Under den store fedrelandskrigen (andre verdenskrig) fortsatte Ulrikh å felle dødsdommer over folk anklaget for sabotasje eller *[[defaitisme]]*. Han var også hoveddommer i rettssaken mot de seksten (Процесс шестнадцати) ledere av Den polske hemmelige stat og Armia Krajowa i 1945.

Etter krigslutt presiderte Ulrikh over en rekke rettssaker under den såkalte zjdanovsjtsjina, en politisk kulturell kampanje.

I 1948 ble en rekke ledende dommere, deriblant Ulrikh, entlediget fra sine stillinger da dewt ble tatt et oppgjør mot det som var ment å røske opp i alvorlige problemer i rettssystemet, forklart dels som korrupsjon og dels som politiske feil. Ulrikh fikk nye oppgaver som istruktør ved  Det militære juridiske akademi. 

Mange av de skyldige mennesker ham dømte døden som ble posthumt rehabilitert flere år senere. 

Ulrikh døde av hjerteinfarkt 7. mai 1951, og ble gravlagt på Novodjevitsjigravlunden i Moskva.

## Referanser


## Litteratur
* Robert Conquest: *The Great Terror: Stalin's Purge of the Thirties*, 1968
* Donald Rayfield: *Stalin und seine Henker*, München: Blessing-Verlag, 2004, ISBN 3-89667-181-2.
Dynamitt-Harry

**Dynamitt-Harry** er en fiktiv rollefigur og medhjelper til Olsenbanden.

Dynamitt-Harry heter egentlig Harry Fransen og er bror til Benny Fransen i Olsenbanden. Han er glad i alkohol (som voksen) og hjelper Olsenbanden når noe trengs å bli sprengt. Hans forkjærlighet for alkohol skaper ofte problemer for ham selv og Olsenbanden. 
I filmen "Olsenbanden og Dynamitt-Harry går amok" fikk Harry dårlig samvittighet og ble tørrlagt etter at han i beruset tilstand forkludret Olsenbandens brekk på Colosseum kino og fikk Egon arrestert. Den edru Harry skapte imidlertid enda mer kludder på jobb, og først da Harry forsynte seg fra en øl-bil klarte han å konsentrere seg og redde Egon, som var innestengt i et fryserom.
I filmen *[[Olsenbanden og Data-Harry sprenger verdensbanken]]* har Harry fått kallenavnet Data-Harry fordi han ved et tilfelle sovnet i en container som havnet i USA. Der tok han datautdannelse og benyttet det i sitt nye selskap da han kom tilbake til Norge. Kunnskapen ble brukt til å forsere sikkerhetssystemer og åpning av elektroniske pengeskap, og Kjell og Benny er ansatte i selskapet. I Olsenbanden jr., derimot, er han avhengig av lakris for å kunne sprenge. Som en kopi av alkoholstoppen til Harry som voksen slutter han med lakris i Olsenbanden jr. går under vann, selv om han flere ganger mener at "Nå hadde det gjort seg med litt lakris!". 

Dynamitt-Harry er i Norge med i filmene:

### Olsenbanden ([[Harald Heide-Steen jr.]])
*Olsenbanden og Dynamitt-Harry
*Olsenbanden og Dynamitt-Harry går amok
*Olsenbanden og Dynamitt-Harry på sporet
*Olsenbanden og Data-Harry sprenger verdensbanken
*Olsenbanden og Dynamitt-Harry mot nye høyder
*Olsenbandens siste stikk
*Olsenbandens første kupp

### Olsenbanden jr. (Forskjellige skuespillere)
*Olsenbanden jr. går under vann
*Olsenbanden jr. på rocker'n
*Olsenbanden jr. på Cirkus
*Olsenbanden jr. Sølvgruvens hemmelighet
*Olsenbanden jr. Det sorte gullet
*Olsenbanden jr. Mestertyvens skatt

## Skuespillere
;Olsenbanden (Danmark)
*Preben Kaas

;Olsenbanden (Norge)
*Harald Heide-Steen jr. 

;Olsenbanden jr.
*Jakob Schøyen Andersen – Olsenbandens første kupp, Olsenbanden jr. går under vann, Olsenbanden jr. på rocker'n
*Jacob Beranek Hvattum – Olsenbanden jr. på Cirkus, Olsenbanden jr. Sølvgruvens hemmelighet
*Petter Westlund – Olsenbanden jr. Det sorte gullet

;Jönssonligan (Sverige)
*Björn Gustafsson
*Torkel Petersson – Jönssonligan – Den perfekta stöten
*David Sundin – Se upp för Jönssonligan
Dirk Kramer

**Dirk Kramer** (født 11. april 1960 i Korbach) er en tysk tidligere kombinertløper og skihopper som konkurrerte for Vest-Tyskland. Han representerte SC Willingen.

Kramer begynte som spesialhopper, og deltok i den tysk-østerrikske hoppuka i 1976/77 og 1978/79. Sammenlagt ble han nummer 73 og 71, med 49.-plass i Oberstdorf 30. desember 1978 som beste plassering i enkeltrenn. Hans personlige lengderekord er 142 meter, satt i Planica.

I 1980 skiftet han til kombinert, og ble i 1983 vesttysk mester. Senere ble han også vesttysk mester på 4 x 10 km stafett (langrenn). Han ble nummer 18 i kombinert i OL i Sarajevo i 1984. Kramer deltok i det individuelle rennet i VM i Oberstdorf i 1987, men måtte stå over stafetten på grunn av forkjølelse. OL i Calgary i 1988 gikk han glipp av på grunn av skade. I verdenscupen, som startet opp i 1983, var 22.-plass i 1984/85 hans beste sammenlagtplassering. Hans beste plassering i enkeltrenn i verdenscupen var 8.-plass i Oberwiesenthal 29. desember 1984. Han la opp etter 1987/88-sesongen.

Kramer var korporal i hæren fram til 1992. I årene 1988-1992 var han også servicemann for det (vest-)tyske landslaget i skiskyting. Senere har han vært materialtester for skiforbundet i Hessen. I 1996 ble han rennleder for verdenscuprennene i spesielt hopp i Mühlenkopfbakken i Willingen. Han er (pr. 2010) også sportslig leder i Ski-club Willingen, og ble i 2010 æresmedlem av klubben.

## Referanser


## Kilder
*  Dirk Kramer – Profil og resultatoversikt hos FIS  (skihopping, ikke fullstendig, besøkt 12. juni 2011)
*  Dirk Kramer – Profil og resultatoversikt hos FIS (kombinert, ikke fullstendig, besøkt 12. juni 2011)
* Sports Reference: Dirk Kramer  (besøkt 12. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sport in Hessen: „Der Sport hat mir immer viel gegeben, das wirkt bis heute nach“ (portrett av Dirk Kramer, 2/2010, besøkt 12. juni 2011)
* Günter Göge: *Die Mühlenkopfschanze und ihre Helden*. Wartberg Verlag, Gudensberg-Gleichen 2003. ISBN 3-8313-1069-6 (s. 35-36)
* Ski-Club Willingen: SCW 100 – Ehrenmitglieder  (besøkt 12. juni 2011)
* Frankfurter Allgemeine Zeitung: Wo die „Free Willis“ anpacken – Der Skiclub Willingen wird 100 (15. februar 2010, gjengitt på Fabian Schmidts blogg, besøkt 12. juni 2011)

## Eksterne lenker
*
Mario Borghezio

**Mario Borghezio** (født 3. desember 1947 i Torino) er en italiensk politiker som representerer Nordvest-Italia i Europaparlamentet for Lega Nord og er medlem av Uavhengighet/Demokrati-grupperingen.

Han er kjent for sin krasse, rasistiske og vulgære retorikk og for å ha vært involvert i flere episoder av rasistisk vold, som da han ble kjent skyldig for å ha utøvd vold mot et 12-årig marokkansk gateselger, eller da han satte fyr på eiendelene til noen hjemløse innvandrere i Torino, noe som førte til brann.

Borghezio har i sin ungdom vært aktiv på den ytterliggående høyresiden, og ble filmet i 2009 av et skjult kamera da han rådet franske høyreekstremister til å framstå som et lokal, kristen grasrotsbevegelse for å unngå å bli stemplet som fascister, men «i bunn og grunn forbli de samme». I den samme anledningen foreslo han å organisere en tverrstatlig partiskole som skulle utdanne ikke politikere, men «soldater [...] som skal kunne bekjempe fienden».

## Bilderberg-gruppen
Borghezio har utmerket seg i Europaparlamentet for sin kritikk av Bilderberg-gruppen, og dennes innflytelse over EU, og inviterte ved en anledning den kjente Bilderberger-kritikeren Daniel Estulin til å holde en pressekonferanse i Europaparlamentet.

Bilderberg-gruppen holdt møtet sitt i 2011 i St. Moritz, Sveits, og Borghezio møtte opp utenfor hotellet hvor gruppen hadde samlet seg og forsøkte å komme seg inn. Sikkerhetsvaktene nektet ham inngang, dyttet ham i bakken og tok ham med til politistasjonen. Som følge av dette begynte Borghezio å blø. Han uttalte senere at han kom til å anmelde forholdet, og den italienske ambassaden i Bern krevde at sveitsiske myndigheter skulle undersøke saken.

## Islam
Borghezio er også kjent for sin kritikk av islam, og ble arrestert av belgisk politi etter en demonstrasjon mot islamiseringen av Europa 11. september 2007.

I mai 2011 var Borghezio gjest i et radioprogram, og sa at «Ratko Mladić er en patriot» og «serberne kunne ha stanset islams fremmarsj i Europa, men de fikk ikke lov til å gjøre det».

I juli 2011 uttrykket han, i en annen sending av det samme radioprogrammet som ovenfor, beundring for Anders Behring Breiviks meninger om Islam og innvandring, og betegnet dem «100% gode, noen utmerkede», selv om han tok avstand fra metodene hans. 29. juli utviste Lega Nord Borghezio fra det samme partiet i tre måneder på grunn av hans støtte til Anders Behring Breivik meninger.

## Karriere
* Siden 1977: Registrert advokat.
* 1990-2001: Medlem av bystyret i Torino.
* 1992-2004: Medlem av Italias deputertkammer.
* 1994: Undersekretær i Justisdepartementet.
* 1999-2004: Formann i «Padanias regjering».
* Siden 2001: Medlem av Europaparlamentet.

## Referanser


## Eksterne lenker
* 
*
ISO 3166-2:EC

**ISO 3166-2:EC** er Ecuadors del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Ecuador er det definert koder for 24 provinser.

Hver kode består av to deler, atskilt av en bindestrek. Første del er , ISO 3166-1 alfa-2-koden for Ecuador. Andre del er én eller to bokstaver.

## Nåværende koder

## Endringer
Følgende endringer i Ecuadors oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Ecuadors provinser

## Eksterne lenker
* Provinces of Ecuador, Statoids.com